ᱢᱤᱱᱟᱠᱥᱤ ᱵᱮᱱᱟᱨᱡᱤ

ᱢᱤᱱᱟᱠᱥᱤ ᱵᱮᱱᱟᱨᱡᱤ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱥᱟᱭᱱᱳᱵᱮᱠᱴᱮᱨᱤᱭᱟ ᱥᱟᱬᱮᱥᱤᱭᱟᱹ ᱠᱟᱱᱟᱭ ᱟᱨ ᱱᱤᱛ ᱟᱢᱮᱨᱤᱠᱟ ᱨᱮᱭᱟᱜ ᱴᱮᱠᱥᱟᱥ ᱨᱮᱭᱟᱜ ᱦᱟᱣᱩᱥᱴᱚᱱ ᱨᱮᱭᱟᱜ ᱥᱟᱭᱤᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱵᱮᱵᱷᱟᱨᱤᱭᱟᱹ ᱮᱞᱜᱟᱞ ᱠᱷᱚᱸᱫᱽᱨᱚᱱ ᱛᱟᱞᱢᱟ ᱨᱮᱱ ᱢᱩᱬᱩᱛ ᱞᱮᱠᱟᱛᱮᱭ ᱠᱟᱹᱢᱤ ᱠᱟᱱᱟ᱾ ᱩᱱᱤ ᱫᱚ ᱢᱟᱲᱟᱝ ᱵᱷᱳᱯᱟᱞ ᱨᱮᱭᱟᱜ ᱵᱟᱨᱠᱟᱛᱩᱞᱞᱟᱦ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱵᱟᱭᱳ ᱥᱟᱬᱮᱥ ᱵᱤᱵᱷᱟᱜᱽ ᱨᱮᱱ ᱢᱩᱬᱩᱛ ᱮ ᱛᱟᱦᱮ ᱠᱟᱱᱟ᱾

ᱥᱮᱪᱮᱫ
ᱵᱮᱱᱟᱨᱡᱤ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱟᱥᱟᱱᱥᱳᱞ ᱨᱮ ᱞᱳᱨᱮᱴᱳ ᱨᱮᱱᱟᱜ ᱤᱨᱤᱥ ᱠᱚᱱᱵᱷᱮᱱᱴ ᱠᱷᱚᱱ ᱢᱩᱪᱟᱹᱫ ᱞᱮᱫᱟᱭ ᱟᱨ ᱚᱱᱟ ᱛᱟᱭᱚᱢ ᱨᱟᱺᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱱᱤᱨᱢᱟᱞᱟ ᱠᱚᱞᱮᱡᱽ ᱠᱷᱚᱱ ᱥᱟᱬᱮᱥ ᱮ ᱪᱮᱫ ᱞᱮᱫᱟ᱾ ᱩᱱᱤ ᱫᱚ ᱵᱟᱱᱟᱨᱟᱥ ᱦᱤᱱᱫᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱤᱨᱞᱟᱹ  ᱠᱚᱞᱮᱡᱽ ᱨᱮ ᱵᱮᱪᱚᱞᱟᱨ ᱰᱤᱜᱽᱨᱤ ᱞᱟᱹᱜᱤᱫ ᱮ ᱥᱮᱞᱮᱫ ᱞᱮᱱᱟᱭ ᱡᱟᱦᱟᱸ ᱨᱮ ᱩᱱᱤ ᱫᱚ ᱵᱚᱴᱟᱱᱤ ᱯᱟᱲᱦᱟᱣ ᱞᱮᱱᱟᱭ᱾ ᱱᱚᱶᱟ ᱛᱷᱚᱠ ᱨᱮ ᱟᱡᱟᱜ ᱜᱚᱨᱚᱡᱽ ᱫᱚ ᱵᱚᱴᱟᱱᱤ ᱨᱮ ᱢᱟᱥᱴᱚᱨᱥ ᱪᱮᱫᱚᱜ ᱞᱟᱹᱜᱤᱫ ᱛᱮ ᱵᱚᱲᱦᱮ ᱤᱫᱤᱫ ᱠᱮᱫᱮᱭᱟᱭ᱾ ᱟᱨ ᱱᱚᱝᱠᱟ ᱛᱮᱜᱮ ᱟᱡᱟᱜ ᱥᱤᱭᱟᱱᱳᱵᱟᱠᱴᱮᱨᱤ ᱨᱮ ᱜᱚᱨᱚᱡᱽ ᱵᱟᱹᱲᱛᱤ ᱤᱫᱤᱭᱮᱱ ᱛᱟᱭᱟ᱾ ᱱᱚᱝᱠᱟ ᱛᱮᱜᱮ ᱩᱱᱤ ᱫᱚ ᱥᱟᱭᱱᱳᱵᱮᱠᱴᱮᱨᱤᱭᱟ ᱥᱟᱬᱮᱥᱤᱭᱟᱹ ᱮ ᱵᱮᱱᱟᱣ ᱮᱱᱟ᱾

ᱠᱟᱹᱢᱤ 
ᱵᱚᱱᱟᱨᱡᱤ ᱫᱚ ᱑᱙᱘᱙ ᱥᱟᱞᱮ ᱨᱮ ᱵᱟᱨᱠᱟᱛᱩᱞᱞᱟᱦ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱜᱟᱞᱚᱪᱤᱭᱟᱹ ᱞᱮᱠᱟᱛᱮ ᱥᱮᱞᱮᱫ ᱞᱮᱱᱟᱭ᱾ ᱑᱙᱙᱗ ᱨᱮ ᱩᱱᱤ ᱫᱚ ᱢᱤᱫ ᱯᱚᱲᱦᱚᱱᱤᱭᱟᱹ ᱟᱨ ᱒᱐᱐᱕ ᱨᱮ ᱢᱤᱫ ᱯᱨᱚᱯᱷᱮᱥᱚᱨ ᱦᱩᱭ ᱞᱮᱱᱟᱭ᱾ ᱱᱤᱛᱚᱜ ᱩᱱᱤ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱡᱤᱣᱤ ᱥᱟᱬᱮᱥ ᱵᱤᱵᱷᱟᱜᱽ ᱨᱤᱱᱤᱡ ᱢᱩᱬᱩᱛ ᱠᱟᱱᱟᱭ᱾

ᱩᱯᱨᱩᱢ
ᱵᱮᱱᱟᱨᱡᱤ ᱫᱚ ᱟᱭᱢᱟ ᱥᱤᱨᱯᱷᱟᱹᱭ ᱦᱟᱢᱮᱴ ᱟᱠᱟᱫᱟ, ᱚᱱᱟ ᱢᱩᱸᱫᱽ ᱨᱮ ᱒᱐᱑᱐ ᱥᱮᱨᱢᱟ ᱞᱟᱹᱜᱤᱫ ᱰᱨ.ᱠᱮ.ᱮᱱ. ᱠᱟᱴᱡᱩ ᱯᱚᱱᱚᱛ ᱥᱟᱬᱮᱥ ᱥᱤᱨᱯᱷᱟᱹ᱾

ᱵᱮᱱᱟᱨᱡᱤ ᱫᱚ ᱱᱮᱥᱱᱟᱞ ᱮᱠᱟᱰᱮᱢᱤ ᱚᱯᱷ ᱥᱟᱭᱤᱱᱥ ᱤᱱᱰᱤᱭᱟ ᱨᱮ ᱡᱤᱭᱚᱱ ᱵᱷᱩᱨ ᱥᱚᱦᱮᱫ ᱠᱟᱱᱟᱭ᱾

ᱟᱡᱟᱜ ᱱᱤᱛᱟᱜ ᱜᱚᱨᱚᱡᱽ ᱫᱚ ᱦᱩᱭᱩᱜ ᱠᱟᱱᱟ ᱮᱞᱜᱟᱞ ᱵᱟᱭᱳᱯᱷᱟᱨᱴᱤᱞᱟᱭᱡᱟᱨ ᱟᱜ ᱥᱟᱱᱮ ᱨᱟᱱ ᱫᱟᱨᱮ ᱠᱚᱣᱟᱜ ᱡᱟᱱᱟᱢ ᱫᱟᱲᱮ ᱞᱟᱹᱜᱤᱫ ᱯᱟᱥᱱᱟᱣ ᱠᱷᱚᱸᱫᱽᱨᱚᱱ ᱟᱨ ᱨᱮᱭᱟᱲ ᱟᱨ ᱞᱚᱞᱚ ᱜᱤᱛᱤᱞ ᱫᱤᱥᱚᱢ ᱥᱟᱶᱛᱮ ᱱᱟᱱᱟᱼᱦᱩᱱᱟᱹᱨ ᱥᱟᱭᱱᱳ ᱵᱮᱠᱴᱮᱨᱤᱭᱟ ᱠᱚ ᱠᱷᱚᱸᱫᱽᱨᱚᱱ ᱡᱟᱦᱟ ᱨᱮ ᱱᱩᱠᱩ ᱡᱤᱭᱚᱱ ᱠᱚ ᱡᱤᱭᱚᱱ ᱨᱮᱭᱟᱜ ᱢᱩᱪᱟᱹᱫ ᱥᱤᱢᱟᱹ ᱨᱮ ᱵᱟᱧᱪᱟᱣ ᱠᱚ ᱛᱟᱦᱮᱱᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱥᱟᱬᱮᱥᱤᱭᱟᱹ
ᱛᱷᱚᱠ: ᱥᱤᱧᱚᱛ ᱨᱮᱱ ᱥᱟᱬᱮᱥᱤᱭᱟᱹ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱥᱟᱬᱮᱥᱤᱭᱟᱹ

ᱥᱟᱹᱠᱷᱭᱟᱹᱛ